《过都》
宋代·刘奉世

嵩高丽中华，岳色连瑶岛。
上清神仙宫，庄严绝雕巧。
浮云荡繁阴，变幻入冥眇。
飘摇逾岩岑，淫翳混鸿灏。
纵有景庆合，闇然蔽昏晓。
况复浓雾生，一气成有昊。
茫茫世宙间，落落耿孤抱。
天意不可知，烦心惄焉捣。
安得嘘大风，八方净如扫。

作者简介：（1041—1113）临江军新喻人，字仲冯。刘敞子。举进士。神宗时历官集贤校理、国史院编修官，坐事谪监陈州粮料院。久之为吏部员外郎。哲宗元祐中官至签书枢密院事。绍圣初罢知成德军，改定州，徙成都府。入元祐党，责郴州居住，再贬隰州团练副使、郴州安置。徽宗立，复职。崇宁初再夺职，贬居沂、兖州，以赦得归。有《自省集》。